open-index/open-wikipedia-markdown huggingface dataset:
Juho Uusitalo (näyttelijä)

**Juho Uusitalo** (s. 1993 Haapavesi, Suomi) on suomalainen näyttelijä, joka valmistui vuonna 2019 Taideyliopiston Teatterikorkeakoulusta. Teatterikorkeakoulussa hänen opinnäytetyönsä oli monologi *[[Full Pull, Woyzeck!]]*, jonka on ohjannut hänen puolisonsa Laura Mattila. Hän oli jo opiskeluaikanaan Kansallisteatterin näytelmässä Karamazovin veljekset Aljošan, veljeksistä nuorimman roolissa.

## Lapsuus ja nuoruus
Uusitalo kasvoi Haapavedellä vanhempiensa ja kolmen vanhemman veljen kanssa. He asuivat Aittokylän vanhassa kansakoulussa. Hänen vanhemmillaan oli siellä maatila. Myöhemmin heidän perheeseensä kuului vielä kaksi sijoitettua lasta.

Haapavesi on vanhoillislestadiolaista aluetta, mutta Uusitalon vanhemmat eivät olleet lestadiolaisia. Hän aloitti 6–7-vuotiaana tanssimisen Jokihelmen opistossa Haapavedellä. Tanssiharrastuksen vuoksi hänestä tuli paikkakunnalla silmätikku, koska vanhoillislestadiolaiset eivät hyväksy tanssia ja ympäristön paineet olivat miehisempään suuntaan. Hänen ystävänsä olivat enimmäkseen tyttöjä, mikä korosti stereotyyppistä vaikutelmaa hänestä.

Koulun jälkeen hän meni ammattikouluun opiskelemaan huonekalupuusepäksi, joksi hän valmistui vuonna 2012. Hän sanoo tunteneensa siellä itsensä aikaisempaakin oudommaksi, koska ei sopinut ammattikoulun miehisiin malleihin. Uusitalolle ei ollut tullut lainkaan äänenmurrosta ja hän kantoi piipittävän homon leimaa. Hänen ollessaan varusmiespalveluksessa Kainuun prikaatissa yliluutnantti huusi hänelle:

## Näyttelijäksi opiskelu
Varusmiespalveluksen jälkeen Uusitalo opiskeli näyttelemistä Suomen Teatteriopistossa Tampereella vuosina 2013–2014. Siellä kokeneet näyttelijät sanoivat hänelle, ettei hän voisi luoda uraa äänensä takia. Hän oli käynyt lääkärillä Haapavedellä, mutta hänen äänihuulistaan ei löydetty elimellistä vikaa. Hän oli kuitenkin ennen varusmiespalvelusta huomannut pystyvänsä puhumaan myös matalammalla äänellä, muttei kokenut sitä omakseen.

Uusitalo jatkoi Tampereelta Taideyliopiston Teatterikorkeakouluun, josta valmistui vuonna 2019. Hän oli opiskeluaikanaan Kansallisteatterin näytelmässä Karamazovin veljekset jossa hänellä oli Aljošan, veljeksistä nuorimman rooli. Teatterikorkeakoulussa hänen opinnäytetyönsä oli monologi *[[Full Pull, Woyzeck!]]*, jonka on ohjannut hänen puolisonsa Laura Mattila. Se esitettiin ensimmäisen kerran Mattilan ja Uusitalon kodin olohuoneessa vuonna 2018. Sen jälkeen hän on esitänyt sitä Haapavesi Folk Music Festivalilla ja Kajaanin Runoviikoilla vuonna 2019. Näytelmä kertoo Uusitalon kasvusta omanlaiseensa miehisyyteen ympäristön paineessa. Näytelmässä hän pistää itsensä likoon moniäänisemmän maailman ja taiteen puolesta.

## Ura
Valmistumisen jälkeen Uusitalo on esiintynyt Teatteri Jurkassa sekä *Full Pull, Woyzeckissä**,* että *Buzz ja minässä*. 

Tämän lisäksi hän on näytellyt mm. Kajaanin kaupunginteatterissa ja Oulun teatterissa.

## Lähteet

## Aiheesta muualla
* 
*
Georg Reimann

**Georg Reimann** (1570 Leobschüz, Sleesia – 10. kesäkuuta 1615 Köningsberg, Preussi) oli saksalainen virsirunoilija ja retoriikan professori.

Reiman opiskeli Wittenbergin yliopistossa filosofiaa ja vuodesta 1596 hän toimi Köningsbergin yliopiston kielitieteen ja retoriikan professorina.

Hänen virsituotannostaan on säilynyt vain Suomessa ja Ruotsissa käytössä oleva virsi "Aus Lieb läßt Gott der Christenheit" joka on julkaistu vasta hänen kuolemansa jälkeen 1639.

Suomen evankelis-luterilaisen kirkon virsikirjassa se on virsi 137 "Armollaan Herra ennättää". (Ruots. Jesper Swedberg 1694, Johan Olof Wallin 1816.uom. Uusia Wirsiä 1836, uud. Leena Impiö 1984.) Ruotsin kirkon virsikirjassa virrestä on kaksi versiota, virsi 167 "Armollaan Herra ennättää" (Georg Reimann 1639 1-4. säk.5. säk. ja ruots. Jesper Swedberg 1694, Anders Frostenson 1979, suom. 1836,  uud. suom. Pekka Kivekäs 1998) sekä virsi 483 "Kuin tulta, tuulta, henkeä", joka on Olov Hartmanin Reimannin virren mukaan 1978 kirjoittama teksti, suom. Pekka Kivekäs 1999.

## Lähteet
Lahij

**Lahij** on kaupunki Jemenin eteläosassa hieman Adenista pohjoiseen. Historiallisesti kaupunki oli Lahijin sulttaanikunnan pääkaupunki. Vuonna 2004 sen asukasluku oli 25&nbsp;881.
Paikkaa kutsutaan myös nimellä al-Hawtah.

## Maantiede

Lahij sijaitsee Jemenin eteläosassa Arabian niemimaan lounaisosassa. Itse kaupunki siajtisee kahden Wadi Tubaan laskevan sivujoen (wadi) välissä. Lähialue tunnetaan hedelmällisenä maatalousalueena. Adenin kaupunki sijaitsee noin Lahij kilometriä Lahijista etelään.

## Historia
Lahij oli historiallisesti Lahijin sulttaanikunnan pääkaupunki. Osmanien valtakunta vaikutti Jemenissä 1500-luvulta vuoteen 1635, jolloin valtaan nousivat zaidilaiset imaamit. Vuonna 1728 'Abdall-heimon Salih bin Salim kapinoi imaameja vastaan tehden itsestään Lahijin hallitsijan. Lahijin halltisijat pitivät hallussan myös Adenia, joka vuonna 1839 luovutettiin briteille. Lahijin hallitsijoista tuli sittemmin brittien suojeluksen alaisia, mutta vähintään muodollisesti he hallitsivat Lahijia aina brittivallan päättymiseen saakka vuonna 1967.

Jemenin sisällissodan aikana alueella ja itse kaupungissa on käyty taisteluja huthien vastaisen liittouman ja Arabian niemimaan al-Qaidan välillä.

## Väestö
Lahijin asukasluku oli vuoden 2004 väestönalskennan mukaan 25&nbsp;881. Sen asukkaat ovat pääasiassa sunnalaisia muslimeja.

## Lähteet
Walter Winans

**Walter W. Winans** (5. huhtikuuta 1852 Pietari, Venäjä – 12. elokuuta 1920 Barking, Iso-Britannia) oli yhdysvaltalainen ampuja, kuvanveistäjä ja olympiavoittaja. Winans kilpaili kaksissa olympialaisissa. Lontoossa 1908 hän kilpaili viidessä eri ammuntakilpailussa. Hän oli 50 jaardin vapaapistoolikilpailun 38., 25 jaardin pienoiskiväärikilpailun katoavien maalien kilpailun 19. ja liikkuvien maalien kilpailun 10. ja 100 metrin hirvimaalin kertalaukauskilpailun kuudes. Olympiakultaa hän saavutti 100 metrin hirvimaalin parilaukauskilpailussa. Neljä vuotta myöhemmin Tukholmassa 1912 hän kilpaili kuudessa ammuntakilpailussa. Hän sijoittui kymmenen parhaan joukkoon 30 metrin olympiapistoolissa (8.), 30 metrin olympiapistoolin joukkuekilpailussa (4.) ja 100 metrin hirvimaalin kertalaukauskilpailun joukkuekilpailussa Yhdysvallat oli toinen. Winans kilpaili Tukholmassa myös kuvanveistossa, jonka hän voitti pronssipatsaalla *An American trotter*. Winans on ainoa yhdysvaltalainen urheilija, joka on saavuttanut mitalin sekä taidelajeissa että tavallisissa olympialajeissa.

## Lähteet
Muuttotappioalue

**Muuttotappioalue** tarkoittaa aluetta, jossa pois muuttavien ihmisten määrä on suurempi kuin sinne muuttavien ihmisten määrä. Alueen lähtömuutto on siis tulomuuttoa suurempaa. Muuttotappioalue on vastakohta muuttovoittoalueelle. Tampereen yliopiston teettämän tutkimuksen mukaan muuttotappiolla on pääosin negatiivisia vaikutuksia alueen talouteen.

Muuttotappio aiheuttaa usein taloudellisia vaikeuksia alueen palveluille, kun asiakkaina toimivat asukkaat muuttavat muualle parempien palveluiden perässä. Tästä seuraa kokonaisten rakennuksien hylätyksi tulemista ja käyttökelvottomaksi luhistumista.

## Lähteet
Blox Car

**Blox Car** oli suomalainen autojen yhteiskäyttöpalvelu. Sen ensimmäinen virallinen toimintavuosi oli vuonna 2016. Blox Car antoi yksityisille ihmisille mahdollisuuden tarjota oman autonsa yhteiseen käyttöön.

## Historia
Yrityksen perusti sarjayrittäjä Paul Nyberg. Hän osti vuonna 2015 Kortteliauto-palvelun, joka oli aloittanut toimintansa jo vuonna 2011. Kortteliauto toimi vain Helsingin kantakaupungissa, ja se oli suomalaisen yhteiskäyttöautoilun pioneereja. *[[Talouselämä (lehti)|Talouselämä]]*-lehden haastattelussa Nyberg kertoi vuonna 2015 uskovansa nuoremman sukupolven autoilijoille yhteiskäytön olevan kiinnostavin yksityisautoilun muoto. Marraskuussa 2015 Blox Car -palvelussa tehtiin ensimmäinen toteutunut auton varaus. Syyskuussa 2019 päättynyt joukkorahoitus kierros toi yritykselle yli 100 uutta piensijoittajaa.

Blox Carin toiminta lakkasi, kun palvelun omistanut yhtiö Shareit Bloxcar oy meni konkurssiin 1. kesäkuuta 2022.

## Lähteet

## Aiheesta muualla
* BloxCarin verkkosivusto
Hanhivaara (sukunimi)

**Hanhivaara** on suomalainen sukunimi.

## Tunnettuja Hanhivaaroja
*Antti Hanhivaara (1985–2006?), Inarissa kadonnut eräopas
*Pietari Hanhivaara (1833–1926), lestadiolainen maallikkosaarnaaja ja uudenheräyksen pioneeri

## Kuvitteellisia Hanhivaaroja
*Lauri Hanhivaara, poliisi Pentti Kirstilän dekkareissa
Nabis-ryhmä

**Nabis-ryhmä** () oli Pariisissa 1892 perustettu syntetistien ja symbolistien taiteilijaryhmä, joka oli kiinnostunut henkisistä asioista, kuten mystiikasta, teosofiasta, filosofiasta ja kristinuskosta. Nabis-ryhmä vaikutti laajalla ja monipuolisella toiminnallaan merkittävästi Ranskan taide-elämään 1800-luvun lopulla. Nabis-ryhmän mukaan taideteos heijasti taiteilijan luonnon pohjalta luomaa synteesiä, joka ilmeni henkilökohtaisina esteettisinä metaforina ja symboleina.

Nabis-ryhmän taiteilijoita innoittivat japanilaiset puupiirrokset, Ranskan symbolistinen kuvataide sekä englantilaiset prerafaeliitit. Heidän suurin inspiration lähteensä oli kuitenkin Paul Gauguinin ympärille muodostunut Pont-Avenin koulukunta. Nabis-ryhmän perustaja Paul Sérusier maalasi Pont-Avenissa teoksen *Paysage au Bois d'Amour*in vuonna 1888 Gauguinin ohjauksessa. Se on pienehkö, lähes abstrakti maalaus, joka muodostuu pelkistetyistä väriläiskistä. Myöhemmin tämä Nabis-ryhmän ensimmäinen teos tunnettiin myös nimellä *Talismaani*.

Sérusier palasi Pariisin mukanaan Talismaani-maalaus ja mielessään Gauguinin opetukset. Pariisissa hän sai useat taiteilijaystävänsä omaksumaan mystiset esteettiset opinkappaleensa. He ottivat nimekseen Nabis (heprean sanasta *navi*, “profeetta” tai “näkijä”). Alkuperäiseen ryhmään kuuluivat ranskalaiset Maurice Denis, Pierre Bonnard, Édouard Vuillard, Henri-Gabriel Ibels, Ker-Xavier Roussel ja Paul Ranson. Myöhemmin siihen liittyivät hollantilainen taidemaalari Jan Verkade, unkarilainen Josef Rippl-Ronai ja sveitsiläissyntyinen Félix Vallotton. Myös ranskalaiset kuvanveistäjät Georges Lacombe ja Aristide Maillol liittyivät ryhmään.

Nabis-ryhmä järjesti ensimmäisen näyttelynsä vuonna 1891 ohjenuoranaan Maurice Denisin lausahdus “Maalaus, ennen kuin siitä on tullut sotaratsu, alaston nainen tai jokin anekdootti, on pohjimmiltaan tasainen pinta, joka on peitetty värein tietyssä järjestyksessä.” Vaikka ryhmällä ei ollutkaan mitään yhtenäistä tyyliä, kaikki Nabiksen taiteilijat korostivat maalausten kaksiulotteisuutta käyttämällä selkeitä väripintoja sekä tyyliteltyjä kuvioita ja muotoja. Esimerkiksi Vuillard maalasi yleensä interiöörejä, joissa oli runsaasti kuvioituja tapetteja ja kankaita. Bonnard puolestaan oli kiinnostunut japanilaisista puupiirroksista, ja niiden vaikutuksesta hänen sommitelmansa olivat pelkistettyjä, ja niissä oli usein viiva- ja ruutukuvioita. Denis puolestaan suosi sulokkaita arabeskeja.

Nabis-ryhmä tunnettiin myös monipuolisesta toiminnastaan taiteen ja taideteollisuuden eri alueilla. He suunnittelivat julisteita, lasimaalauksia, teatterilavastuksia, ohjelmalehtisiä ja kirjankuvituksia. Ryhmän sisällä alkoi kuitenkin pian syntyä erimielisyyksiä, ja jotkut erosivat siitä. Lopulta Nabis lakkautettiin vuonna 1899. Ainoastaan Vuillard, Bonnard ja Maillol jatkoivat työskentelyään samalla tyylillä.

Seuraavien vuosikymmenten länsimaisen taiteen lukuisat avantgarde-suuntaukset jättivät Nabis-ryhmän saavutukset varjoonsa, mutta ryhmän ajatukset olivat kuitenkin avaamassa tietä 1900-luvun abstraktille ja nonfiguratiiviselle taiteelle.

## Lähteet
Seattle Metropolitans

**Seattle Metropolitans** oli Pacific Coast Hockey Associationissa pelannut yhdysvaltalainen jääkiekkoseura. Se perustettiin vuonna 1915 ja lopetti toimintansa 1924. Metropolitans voitti Stanley Cupin vuonna 1917 kaatamalla loppuottelusarjassa NHL:n mestarin Montreal Canadiensin 3–1. Joukkue eteni loppuotteluihin myös vuosina 1919 ja 1920. Vuoden 1919 finaalit jäivät pelaamatta espanjantautipandemian vuoksi ja vuonna 1920 joukkue hävisi Ottawa Senatorsille.

Seattle teki paluun kiekkokartalle pelaamalla samalla ensimmäistä kertaa NHL:ssä kaudesta 2021–2022 alkaen. Uusi joukkue kantaa nimeä Seattle Kraken.

## Lähteet
Ruubel

**Ruubel** on muun muassa seuraavien henkilöiden sukunimi:

* Tarmo Ruubel (s. 1967), suomalainen näyttelijä ja televisiojuontaja
* Tene Ruubel (s. 1961), virolainen näyttelijä
* Triin Ruubel (s. 1988), virolainen viulisti
Håkan Wickberg

**Håkan Wickberg** (3. helmikuuta 1943 Sandviken – 9. joulukuuta 2009 Gävle) oli ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta vuosien 1968 ja 1972 olympialaisissa sekä kuusissa MM-kilpailuissa, joissa hän saavutti kaksi MM-hopeaa ja neljä MM-pronssia. Seuratasolla Wickberg edusti Brynäs IF:ää ja voitti seitsemän kertaa Ruotsin-mestaruuden. Vuonna 1971 hänet palkittiin Guldpucken-palkinnolla kauden parhaana ruotsalaispelaajana.

Brynäs IF on jäädyttänyt Wickbergin pelinumeron 12.

## Lähteet
Tord Lundström

**Tord Lundström** (s. 4. maaliskuuta 1945 Kiiruna) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta vuosien 1968 ja 1972 olympialaisissa,  Kanada-cupissa 1976 sekä kahdeksan kertaa MM-kilpailuissa, joissa hän saavutti kolme MM-hopeaa ja neljä MM-pronssia. Lundström siirtyi vuonna 1963 Kiruna AIF:stä Brynäs IF:ään, jota hän edusti yhtä kautta lukuun ottamatta kauteen 1978–1979 saakka ja jossa hän voitti yhdeksän kertaa Ruotsin-mestaruuden. Kaudella 1973–1974 Lundström pelasi Pohjois-Amerikassa, muun muassa Detroit Red Wingsin joukkueessa 11 NHL-ottelua, joissa hän teki yhden maalin ja sai yhden syöttöpisteen.

Brynäs IF on jäädyttänyt Lundströmin pelinumeron 6.

## Lähteet
Victor J. Glover

**Victor Jerome Glover** (s. 30. huhtikuuta 1976 Pomona, Kalifornia) on yhdysvaltalainen Nasan astronautti. Gloverin ensimmäinen avaruuslento on tarkoitus olla lento Crew Dragonilla ISS:lle osaksi ISS-retkikuntaa.

Astronautiksi Glover valittiin vuonna 2013 osana NASA Astronaut Group 21:tä.

Glover on valittu Nasan Artemis-avaruusohjelmaan, jonka tarkoitus on lähettää ensimmäinen nainen ja seuraava mies Kuuhun vuonna 2025. Artemis II on syyskuulle 2025 suunniteltu miehitetty lento, joka kiertää Kuun noin kymmenessä päivässä. Miehistöön kuuluu neljä astronauttia.

## Lähteet

## Aiheesta muualla

* NASA Astronaut Bio
Improliiga

**Improliiga** on improvisaatioteatterikilpailu. Sen järjestänä toimii Suomen Nuorisoseurat ry. Improliigassa harrastajateattereiden 3-6 hengen ryhmät kilpailevat leikkimielisesti improvisaation keinoin. Kilpailut ovat yleisölle avoimia teatteri-iltoja. Esitykset pisteytetään sekä tuomareiden, että yleisön toimesta ja alkusarjan otteluiden perusteella valitaan finalistijoukkueet, jotka ratkaisevat alueen improliigamestaruuden.

Kilpailujen pääpalkintona on Teatterilaiva-risteily, joka tarjoaa teatterin harrastajille ja ryhmille mahdollisuuden esiintymiseen, virkistäytymiseen ja muiden alan harrastajien sekä ammattilaisten tapaamiseen. Teatterilaivan ohjelma koostuu muun muassa esityksistä, koulutustyöpajoista ja improvisaatiokilpailuista. 

Etelä-Pohjanmaan Improliiga järjestetään Seinäjoella viidennen kerran vuonna 2020. Tapahtuman järjestää joka vuosi Seinäjoen ammattikorkeakoulun kulttuurituotannon opiskelijat ja toimeksiantajana toimii Etelä-Pohjanmaan Nuorisoseura ry. Tapahtumapaikka ja -aika vaihtelevat vuosittain. Osallistujien tulee olla täysi-ikäisiä.  

Kaudella 2019–2020 Improliigoja järjestetään seuraavilla alueilla:
* Satakunta
* Pohjois-Savo
* Pohjois-Karjala
* Saimaa
* Keski-Suomi
* Etelä-Pohjanmaa

## Lähteet
* https://teatterilaiva.nuorisoseurat.fi/ohjelma/
* https://nuorisoseurat.fi/toiminta/teatteri/improliiga/
Jalasjärven kotiseutumuseo

**Jalasjärven kotiseutumuseo** on Jalasjärvi-Seura ry:n ylläpitämä museo Kurikan Jalasjärvellä, valtatien 3 varrella. Museo on avattu vuonna 1954. Museoalueella sijaitsee 29 rakennusta sekä haja-asutusalueella Ilkan perikunnan tila ja muutamia rakennuksia. Jalasjärvi-Seuran hallinnassa olevia muistomerkkejä on sekä museoalueella että eri puolilla Jalasjärveä. 

## Lähteet
*
Nuppineula

**Nuppineula** on neula, jossa on päässä esimerkiksi helmiäinen pallo. Niitä voidaan käyttää monenlaiseen kiinnittämiseen, askarteluun ja myös koristeena. 

Nuppineuloja voidaan valmistaa messingistä, teräksestä, nikkelistä tai niiden sekoituksesta. Nuppineulojen päässä on lasinen tai muovinen pallo, jotta sen näkisi helpommin ja siihen on helpompi tarttua. Nuppineuloja on monenkokoisia, mutta yleisimmät nuppineulat ovat pituudeltaan noin 1,5 senttimetriä ja painavat noin kaksi grammaa. Paksumpia nuppineuloja käytetään ompelussa paksumpien kankaiden kanssa ja ohuempia neuloja hentojen kankaiden kanssa. Ompelun aloittaessa suositellaan tarkistamaan kankaalle parhain nuppineulan paksuus, näin vältytään turhilta rei’iltä.

Nuppineuloja voi säilyttää niille tarkoitetuissa laatikoissa, rasioissa taikka nuppineulatyynyssä.

## Historia

Nuppineulojen teollinen valmistus aloitettiin Saksassa 1300-luvulla. Nuppineulan keksijää on vaikea jäljittää, koska muinaisina aikoina keksintöjä ei patentoitu.
Acanthopsyche subteralbata

***Acanthopsyche subteralbata*** on pussikkaiden heimoon kuuluva yöperhonen, jonka löysi George Hampson vuonna 1897.    

Sitä esiintyy Intiassa ja Sri Lankassa.

Toukkien ravintokasveja ovat teepensas (*Camellia sinensis*) sekä albitsiat (*Albizia*).

## Lähteet
Kevät-Alvar

**Kevät-Alvar** oli Seinäjoen kaupungin kulttuuripalveluiden järjestämä koko perheen tapahtuma. Kevät-Alvar järjestettiin ensimmäisen kerran vuonna 2014.

Tapahtuma järjestettiin aina yhtenä toukokuun lauantaina ja ohjelman kesto oli muutaman tunnin mittainen. Kevät-Alvar- tapahtuman tarkoituksena oli tuoda Alvar Aallon arkkitehtuuria esille ja tutummaksi paikallisille. Tapahtumapaikkanana toimi Alvar Aallon suunnittelemat tilat, joihin kuuluu Seinäjoen Aalto- keskukseen kuuluvat kaupungintalo, kaupunginteatteri, kaupunginkirjasto, seurakunnan tilat sekä Lakeuden Risti. Tapahtuman ohjelmien toteutus tapahtui enimmäkseen kirjaston tiloissa sekä sen ulkoalueilla. 

Tapahtuman toisena agendana oli tuoda esille Seinäjoen kaupungin kulttuuripalveluiden ja muiden toimijoiden monipuolisia palveluita. Ohjelmaa tuottivat muun muassa Kansalaisopisto, MLL, Seinäjoen Liikuntapalvelut sekä Lastenkulttuurikeskus Louhimo. Tapahtumassa oli erilaisia toimintapisteitä esimerkiksi askartelua, valokuvasuunnistusta ja satutuokioita. 

Kevät-Alvar tarjosi maksutonta, monipuolista ohjelmaa kaikenikäisille, kohderyhmänään erityisesti lapset ja lapsiperheet. Tapahtuman rakenne oli pääpiirteittäin aina sama mutta ohjelmiston teema vaihtui vuosittain. Tapahtumassa kävi pari sataa vierailijaa joka vuosi.

Kevät-Alvar järjestettiin toistaiseksi viimeisen kerran toukokuussa 2019.

## Lähteet
Nicole Aunapu Mann

**Nicole Aunapu Mann** (27. kesäkuuta 1977 Petaluma, Kalifornia)  on yhdysvaltalainen Nasan avaruuslentäjä.
Mannin ensimmäisen avaruuslennon oli tarkoitus olla Boeing Crewed Flight Test CST-100 Starlinerilla ISS:lle aikaisintaan vuonna 2020.

Mann valittiin Astronautiksi kesäkuussa 2013. Hän on valmistunut konetekniikan alalta kandidaatiksi ja maisteriksi erikoisalana virtausmekaniikka. Hän on toiminut koelentäjänä F/A-18 Hornetille ja Super Hornetille.

## Yksityiselämä
Mann on sukutaustaltaan osin amerikanvirolainen ja siten ensimmäinen virolaistaustainen astronautti avaruudessa. Hänen isänsä isä, Helmuth Aunapu, muutti 1920-luvulla Virosta Yhdysvaltoihin. Mann identifioituu itse virolaiseksi.

## Katso myös

* Julija Peresild

## Lähteet
Rääkkylän kirjasto

**Rääkkylän kirjasto** sijaitsee Rääkkylän kunnassa Paksuniemen alueella ja kuuluu Vaara-kirjastojen kirjastokimppaan. Kirjasto toimii Rääkkylän Liike-virastotalossa Kinnulantien varrella, minkä lisäksi rakennuksen suunnittelusta on vastannut arkkitehtitoimisto Erkki Helasvuo.

## Historia
Rääkkylän kirjasto sai alkunsa vuoden 1860 talvella järjestetyistä lukukinkereistä. Kirjaston virallinen perustamisajankohta on 1.1.1874.

## Palvelut ja tapahtumat
Rääkkylän kirjaston tarjoamiin palveluihin lukeutuvat muun muassa omatoimikirjasto, kotipalvelu, kopiointi, lainaus- ja palautusautomaatti sekä kokoustilat. Kirjastossa järjestetään myös erilaisia tapahtumia, kuten satutuokioita, näyttelyitä, lukupiirejä ja virtuaalijumppaa.

Rääkkylän kirjaston omatoimikirjasto avattiin 1.12.2019. Omatoimikirjasto on auki ympäri vuoden ja sen käyttöoikeuden saa allekirjoittamalla asiakassopimuksen Rääkkylän kirjastossa.

## Kokoelmat
Vuonna 2018 Rääkkylän kirjaston kokoelmiin sisältyi  36 724 kirjaa ja 13 e-kirjaa. Samana vuonna lainaajia oli 651.

## Lähteet
Leonard Bloomfield

**Leonard Bloomfield** (1. huhtikuuta 1887 – 18. huhtikuuta 1949) oli yhdysvaltalainen kielitieteilijä, joka vaikutti ennen kaikkea strukturalismin saralla 1930- ja 1940-lukujen Yhdysvalloissa.

Bloomfield syntyi Chicagossa juutalaiseen perheeseen. Hän opiskeli Harvardissa ja myöhemmin Chicagon ja Wisconsinin yliopistoissa. Tämän jälkeen hän opetti useissa yliopistoissa lähinnä germaanisiin kieliin liittyvillä aloilla kunnes sai germaanisen filologian professuurin Chicagon yliopistosta (1927–1940) ja myöhemmin yleisen kielitieteen professuurin Yalesta, missä hän opetti kuolemaansa saakka.

Bloomfield oli mukana perustamassa Linguistic Society of America -yhdistystä vuonna 1924. Bloomfieldin vaikutusvaltaisin teos on kurssikirjaksi tarkoitettu *Language* (1933), jota pidetään 1900-luvun alkupään tärkeimpänä kielitieteellisenä teoksena. 

## Lähteet
Tilda Lipasti

**Tilda Lipasti** (s. 13. helmikuuta 1998 Helsinki) on suomalainen  kolmiloikkaaja, joka edustaa HIFK-Friidrottia. Hänen valmentajansa on Jari Kataja.

Lipasti saavutti vuoden 2020 sisäratojen Suomen-mestaruuskilpailuissa pronssia kolmiloikassa.

## Lähteet
Sininen ja valkoinen (vaaliliitto)

**Sininen ja valkoinen** (, ) on israelilainen poliittinen allianssi, johon kuuluu kolme puoluetta sekä yksi sitoutumaton edustaja. Vaaliliitto on perustettu 21. helmikuuta 2019.

Alkuperäisiä jäsenpuolueita ovat Yesh Atid, Israelin kestävyys ja Telem. Sitoutumaton Knessetin jäsen on Gabi Ashkenazi. Yhteensä ryhmällä oli 33 edustajaa Knessetissä, mikä teki siitä suurimman ryhmän ennen vuoden 2020 vaaleja.  

Huhtikuussa 2020 Yesh Atid ja Telem jättivät vaaliliiton, kun Sininen ja valkoinen muodosti hallituksen Likudin kanssa.  

## Ideologia ja näkemyksiä
Poliittiselta kirjoltaan Sininen ja valkoinen on keskustalainen. Toisinaan se lasketaan myös kansanpuolueeksi (eng. *big tent*).   

Allianssin yhdistäviä ideologioita ovat mm. liberalismi, sosiaaliliberalismi ja sionismi.   

Puolueohjelmassaan vaaliliitto vaatii mm. seuraavia:

* 50 000 uuden asunnon rakennuttavista vuosittain. 
* Ruokamarkkinoiden vapauttamista ja monopolien vähentämistä.
* Nostaa maan terveydenhuollon budjetti 12,5 miljardiin sekeliin.
* Konferenssin järjestämistä ympäröivien arabivaltioiden kanssa Lähi-idän jännitteiden helpottamiseksi.
* Luoda kouluihin, myös haredijuutalaisiin, yhteiset opetussuunnitelmat ja yhtenäistää niitä koskeva lainsäädäntö.
* Sapattisääntöjen purkamista, millä vapautettaisiin kauppojen aukioloajat.          

## Vaalit
Ensimmäisiin vaaleihinsa vaaliliitto osallistui huhtikuussa 2019. Tuolloin se sai 35 paikkaa Knessetissä. Syyskuun 2019 vaaleissa puolue sai 33 paikkaa menettäen 2 verrattuna edellisiin vaaleihin.  

Vuoden 2020 vaaleissa vaaliliitolla on 41 ehdokasta.

## Lähteet
Herman Palm

**Carl Herman Palm** (18. toukokuuta 1863 Länsi-Götanmaa – 24. marraskuuta 1942 Varberg) oli ruotsalainen säveltäjä, kirkkomuusikko ja evankelis-luterilaisen kirkon pappi. Hänet muistetaan pääasiassa teoksesta *Under rönn och syrén*, jonka hän sävelsi neljälle mieslaulajalle.

## Elämä ja ura
Palmin isä Ferdinand Palm oli maatilanomistaja. Äiti Amanda Johanna Detleff-Gerlack oli musikaaliseen saksalaissukuun kuulunut oopperalaulaja. Lukion jälkeen Palm opiskeli teologiaa ensin Lundin, sitten vuodesta 1886 Uppsalan yliopistossa. Hän opetti laulua ja musiikkia tyttökoulussa Uppsalassa vuosina 1887–1893. Hän sai urkurin ja kanttorin oppiarvon vuonna 1898, minkä jälkeen työskenteli vuoteen 1904 saakka Uppsalan tuomiokirkon urkurina. Teologina Palm valmistui vuonna 1902. Samana vuonna hän sai pappisvihkimyksensä ja nimityksen avustavaksi pastoriksi Uppsalan tuomiokirkkoon. Vuonna 1903 hän meni naimisiin Edith Stuartin kanssa. 

Vuosina 1904–1911 Palm opetti liturgista laulua Uppsalan yliopistossa, ja vuosina 1905–1911 hän toimi lisäksi vankilapastorina. Vuonna 1911 hän pääsi Sångan ja Skån seurakuntien vikaariksi; nykyisin nämä seurakunnat kuuluvat Färingsön seurakuntaan Tukholman hiippakunnassa. Palm jatkoi yhä myös musiikillista toimintaansa johtamalla kuoroa, säveltämällä lauluja ja julkaisemalla laulukokoelmia. Palm edisti aktiivisesti liturgisen laulun reformia ja kuului Liturgiseen musiikkikomiteaan kolmen vuoden ajan vuodesta 1910. Vuonna 1911 hänelle myönnettiin Litteris et Artibus -mitali.

Palm jäi eläkkeelle vuonna 1934 ja vietti viimeiset vuotensa tyttärensä kanssa Kungsbackassa.

## Musiikkituotanto
Palm yhdistetään säveltäjänä enimmäkseen *Under rönn och syrén* -teokseen, joka oli vielä vuonna 2007 esitetyin kuorolaulu Ruotsissa. Hän sävelsi laulun 15-vuotiaana Zachris Topeliuksen sanoihin. Palm sävelsi lisäksi esimerkiksi lastenlauluja, joiden sanojen kirjoittajien joukossa olivat Jeanna Oterdahl ja Elsa Beskow. 

Palm julkaisi transkriboituja lauluja ja kansantansseja kokoelmassa *Minnen från Västergötland*. Hän keräsi myös kahden kansanlaulukokoelman kokonaisuuden *Folkvisor från Västergötland*, editoi *Militär-sångbokin* (1910) ja julkaisi kirkkojen sekä koulujen käyttöön laaditun kuoroantologian *Musica sacra* (1915).
 
## Lähteet
Nina Chydenius

**Nina Chydenius** (s. 28. tammikuuta 1990 Kauniainen) on suomalainen kestävyysjuoksija, joka edustaa HIFK-Friidrottia. Vuoteen 2018 saakka hän edusti Viipurin Urheilijoita ja vuosina 2019–2024 Gamlakarleby IF:iä. Hänen valmentajansa on vuodesta 2022 ollut Timo Vuorimaa. Aiemmin häntä ovat valmentaneet muun muassa Tommy Ekblom, Tuomo Salonen ja Håkan Prest.

Chydenius on saavuttanut Kalevan kisoissa 10&nbsp;000&nbsp;metrillä kultaa Tampereella 2021 ja Joensuussa 2022 ja pronssia 2023 sekä 5&nbsp;000&nbsp;metrillä hopeaa Vaasassa 2024 ja pronssia 2021 ja 2023. Hän saavutti sisäratojen Suomen-mestaruuskilpailuissa pronssia 3&nbsp;000&nbsp;metrin juoksussa 2020 ja 2021. Puolimaratonin SM-kilpailuissa hän on saanut hopeaa 2017 ja pronssia 2012. Maratonin SM-kilpailuissa hän voitti kultaa 2023. Maastojuoksun SM-kilpailuissa hän on saavuttanut pronssia pitkällä matkalla 2020, 2021 ja 2023 sekä hopeaa joukkuekilpailussa 2014.

Chydenius sijoittui 2011 Ostravan alle 23-vuotiaiden EM-kilpailuissa 10&nbsp;000&nbsp;metrillä kymmenenneksi. Aikuisten maajoukkuekilpailuissa hän on kilpaillut vuodesta 2010. Parhaimmillaan hän on ollut kolmas 10&nbsp;000&nbsp;metrin Pohjoismaiden-mestaruuskilpailussa Selfossissa 2011. Aikuisten arvokisoissa hän debytoi Münchenin vuoden 2022 EM-kisojen maratonilla, jossa hän oli parhaana suomalaisena 39. sijalla. Budapestin MM-kilpailuissa 2023 hän sijoittui maratonilla 54:nneksi. Rooman EM-kilpailuissa 2024 hän oli 10&nbsp;000&nbsp;metrillä kahdeksas ennätyksellään 32.16,85.

Chydenius avioitui syyskuussa 2022 jalkapalloilija Sebastian Mannströmin kanssa ja heillä on kaksi lasta.

Chydenius on julkisuudessa kertonut joutuneensa 18-vuotiaana Lapinlahden mielisairaalan suljetulle osastolle syömishäiriöidensä vuoksi ja kärsineensä sen jälkeen myös masennuksesta.

## Henkilökohtaiset ennätykset
; Ulkoradat

## Lähteet
Jackie Walorski

**Jacqueline R. Walorski** (13. elokuuta 1963 South Bend, Indiana, Yhdysvallat – 3. elokuuta 2022) oli yhdysvaltalainen poliitikko. Hän oli republikaanisen puolueen jäsen ja edusti Indianan 2. vaalipiiriä Yhdysvaltain edustajainhuoneessa tammikuusta 2013 lähtien.

Walorski kuoli auto-onnettomuudessa Indianassa 3. elokuuta 2022. Poliisin mukaan Walorskin työntekijän ajama auto ylitti keskiviivan ja törmäsi vastaantulevaan autoon. Walorskin ja kuljettajan lisäksi turmassa kuoli myös toinen Walorskin työntekijä sekä vastaantulevan auton kuljettaja.

## Lähteet
### Viitteet

## Aiheesta muualla

* Walorskin viralliset kotisivut
Israelin parlamenttivaalit 2020

**Israelin vuoden 2020 parlamenttivaalit** järjestettiin 2. maaliskuuta. Niissä valittiin 120 edustajaa Israelin yksikamariseen parlamenttiin knessetiin. Vaalit olivat kolmannet vuoden sisään, sillä kahdet aikaisemmat huhtikuussa ja syyskuussa 2019 voittanut Benjamin Netanjahu ei saanut muodostettua maahan hallitusta.

Uusien vaalien järjestämisestä päätettiin joulukuussa 2019, kun knesset hajotti itsensä äänin 94–0.

## Taustat ja lähtöasetelmat
Virkaa tekevän pääministeri Netanjahun kampanjaa varjostivat häntä vastaan nostetut lahjussyytteet. Netanjahu haki parlamentilta syytesuojaa, minkä vuoksi itse oikeudenkäyntiä ei voitu aloittaa. Myöhemmin hän ilmoitti, ettei enää hae syytesuojaa.   

Vaalien tulosten perusteella Israelin kaksi suurinta ryhmittymää olivat Likud (32) ja Sininen ja valkoinen (33 paikkaa). Sinisen ja valkoisen johtaja Benny Gantz yritti muodostaa hallitusta siinä onnistumatta.

Uusi nuorten ja opiskelijoiden asiaa ajava Tuleva sukupolvi -puolue sai maan puoluerekisteriltä kielteisen päätöksen eikä voi siksi osallistua vaaleihin.

## Tulokset
Vaalien jälkeen Likud nousi suuremmaksi puolueeksi. 

Äänestysaktiivisuus oli hieman korkeampi viime vaaleihin verrattuna (69,83 %) ja nousi 1,54 prosenttiyksikköä. Vaaleissa oli 3,25 % äänikynnys, johon ei yltänyt yhteensä 22 puoluetta..

## Jälkipuinti
Vaalien jälkeen Sininen ja valkoinen -vaaliliitossa on varauduttu mahdollisiin Likudiin suuntautuviin loikkiin, jonka turvin Netanjahu saisi enemmistön omalle blokilleen. Benny Gantzin kerrotaan varautuneen vaaliliiton hajoamiseen.. 
Vaikka Netanjahu liittolaisineen (Shas, Yhdistynyt toorajuutalaisuus ja Yamina) nousikin suurimmaksi blokiksi, vaati hän äänten uudelleen laskua.

## Lähteet
Subi

**Subi** tarkoittaa seuraavia asioita:

* Subi, Subway-ravintoloissa myytävä patonki. Sanaa käytetään toisinaan myös Subway-sanan tilalla.
* Subi, BDSM-seksissä alistumisesta nauttiva henkilö
* Sub, suomalainen televisiokanava
Söderby (Särkisalo)

**Söderby** on kylä Salon kaupungin Särkisalossa. Söderby sijaitsee Ulkoluodon saaren eteläkärjessä ja on Salon eteläisin kylä.

Söderbyn eteläosassa kohoaa Sandviksbergen ja pohjoisosassa Säckviksbergen. Kylän alue on lähinnä kumpuilevaa metsämaata, jossa on paikoin kalliopaljastumia. Kyläalueen keskiosassa on hieman peltomaata ja Söderbyn maatila. Kantatilan lisäksi kylässä on muutamia asuintaloja hajallaan eri puolilla kyläaluetta. Ulkoluodon rannat on laajalti otettu kesäasutuskäyttöön.

Söderby on Särkisalon nuorin kylä. Se on ainoa pitäjän kylistä, jota ei mainita vuoden 1540 maakirjassa. Kylä oli 1900-luvulle saakka yksinäistila, johon on sittemmin lohkottu uusia pientiloja. Söderbyn isännät harrastivat 1800-luvulla aktiivisesti talonpoikaispurjehdusta, minkä vuoksi tila on ollut aikanaan vauras. Maantie ja lossiyhteys Ulkoluodolle saatiin vasta 1900-luvun loppupuolella, minkä jälkeen Söderbyhyn on tullut kesäasutusta.

## Lähteet
Stig Westerberg

**Stig Westerberg** (26. marraskuuta 1918 Malmö – 1. heinäkuuta 1999 Lidingö) oli ruotsalainen kapellimestari.

Westerberg opiskeli vuosina 1937–1942 Tukholman kuninkaallisessa musiikkikorkeakoulussa. Hänen opettajiinsa kuuluivat Tor Mann ja myöhemmin Paul Kletzki. Westerberg työskenteli korrepetiittorina Tukholman kuninkaallisessa oopperassa vuosina 1943–1946 ja palasi sinne kapellimestarina vuosiksi 1953–1957. Vuosina 1947–1948 Westerberg työskenteli kapellimestarina Oscarsteaternissa ja vuosina 1949–1953 Gävlen sinfoniaorkesterissa. Ruotsin radion sinfoniaorkesterin perustamisesta (1965) lähtien Westerberg johti sitä säännöllisesti parin vuosikymmenen ajan. Hän johti vierailevana kapellimestarina myös muiden muassa Münchenin filharmonikkoja.

Westerberg oli aktiivinen Wilhelm Stenhammarin, Hugo Alfvénin, Kurt Atterbergin, Allan Petterssonin ja Karl-Birger Blomdahlin tuotantojen edistäjä, joka teki niitä tunnetuiksi myös Ruotsin ulkopuolella. Hänen muuhun ohjelmistoonsa kuului esimerkiksi Antonín Dvořákin, Camille Saint-Saënsin, Gabriel Faurén ja Darius Milhaudin teoksia. Hän kantaesitti yli 80 uutta teosta. Useimmat Westerbergin levytyksistä ovat Ruotsin radion sinfoniaorkesterin kanssa tehtyjä. Näihin kuuluu Caprice Recordsin julkaisema vuoden 1985 levytys Blomdahlin oopperasta *[[Aniara]]*. Westerbergin levytyksiä on saatavilla myös esimerkiksi BIS:n ja EMI:n kautta.

Westerberg toimi Malmön sinfoniaorkesterin pääkapellimestarina vuosina 1978–1985.

## Lähteet
Trikromaattinen värinäkö

Ihmisillä on tyypillisesti **trikromaattinen värinäkö** eli **kolmivärinäkö**. Tällöin tappisoluja on punaherkkiä, viherherkkiä sekä siniherkkiä, jolloin ne aistivat kolmea perusväriä. Näiden yhdistelmistä aivoissa muodostuvat kaikki muut värit. On myös olemassa tetrakromaattinen värinäkö eli nelivärinäkö, silloin on kyky muodostaa eri värejä neljällä silmän verkkokalvon valoa aistivalla tappisolutyypillä.
Dylan Gambrell

**Dylan Gambrell** (s. 26. elokuuta 1996) on yhdysvaltalainen jääkiekkoilija, joka edustaa NHL-seura Toronto Maple Leafsiä. San Jose Sharks varasi keskushyökkääjänä pelaavan Gambrellin vuoden 2016 varaustilaisuuden toisella kierroksella. Gambrell on kätisyydeltään right. Heinäkuussa 2021 Gambrell teki Sharksin kanssa yksivuotisen jatkosopimuksen. Lokakuussa 2021 Sharks kauppasi Gambrellin Ottawa Senatorsiin vaihdossa seitsemännen kierroksen varausvuoroon vuoden 2022 varaustilaisuudessa. Kesäkuussa 2022 Gambrell teki yksivuotisen jatkosopimuksen Senatorsin kanssa. Kaudella 2017–2018 alkaneella NHL-urallaan Gambrell on pelannut 233 runkosarjaottelua, joissa on tehnyt 17 maalia ja 23 syöttöä eli 40 tehopistettä. Kahdessa pelaamassaan pudotuspeliottelussa hän on tehnyt yhden maalin. Tilastot päivitetty 11. kesäkuuta 2023. Heinäkuussa 2023 Gambrell teki vapaana agenttina Toronto Maple Leafsin kanssa ja 775 000 dollarin arvoisen sopimuksen.

## Lähteet
* https://www.hockeydb.com/ihdb/stats/pdisplay.php?pid=160563
Clarence Gilyard

**Clarence Alfred Gilyard Jr.** () oli yhdysvaltalainen näyttelijä ja professori. Hän näytteli paitsi televisiosarjoissa ja elokuvissa, myös puheteatterissa. Gilyard tunnetaan eritoten sarjoista *[[Matlock (televisiosarja)|Matlock]]* ja *[[Walker, Texasista]]*. Myöhemmin hän opetti näyttelemistä yliopistossa.

## Varhaiselämä
Gilyard oli kuusilapsisen perheen toinen. Hänen perheensä oli alun perin New Orleansista, mutta vietti liikkuvaa elämää: Gilyard kasvoi ilmavoimien tukikohdissa eri puolilla Amerikkaa, sillä hänen isänsä oli upseeri. High schoolin jälkeen Gilyard opiskeli Sterling Collegessa, mutta opinnot jäivät kesken, kun hän sekaantui alkoholiin ja huumeisiin. Hän muutti pois vanhempiensa kotoa San Bernardinosta Long Beachiin, jossa hän opiskeli Kalifornian yliopistossa pääaineenaan ilmaisutaito. Ennen valmistumistaan Gilyard teki töitä muun muassa tarjoilijana.

Alun perin luterilaiseksi kasvatettu Gilyard kääntyi katoliseksi 1990-luvulla.

## Ura
Gilyard aloitti näyttelijän uransa 1980-luvun alussa sivuroolilla television rikosdraamasarjassa *[[CHiPs]]*, minkä jälkeen hän näytteli muun muassa elokuvissa *[[Top Gun]]* ja *[[Die Hard – vain kuolleen ruumiini yli|Die Hard]]*. Vuosina 1989–1993 Gilyard näytteli Conrad McMastersia oikeussalidraamassa *[[Matlock (televisiosarja)|Matlock]]*.

Vuosina 1993–2001 Gilyard näytteli James Trivetten roolia Chuck Norrisin tähdittämässä toimintasarjassa *[[Walker, Texasista]]*. James Trivette on sarjan jokaisen tuotantokauden vakiohenkilö. Gilyard palasi Jamesin rooliin televisioelokuvassa *Walker, Texasista: Uhka idästä* (2005), tuolloin tosin sivuosassa.

2010-luvulla Gilyard näytteli muun muassa elokuvissa *Chasing Shakespeare* (2013) ja *A Matter of Faith* (2014).

Puheteatterissa Gilyard näytteli miespääosaa komediassa *Driving Miss Daisy*. Hänen vastanäyttelijänään oli *Walker, Texasista* -sarjasta tuttu Sheree J. Wilson.

Gilyard vetäytyi aktiiviselta näyttelijänuralta 2000-luvun alussa. Hän suoritti teatteritaiteiden maisterin tutkinnon Southern Methodist Universityssä ja toimi sittemmin näyttämö- ja elokuvataiteen professorina Nevadan yliopistossa.

## Yksityiselämä
Gilyard oli naimisissa kaksi kertaa ja kuuden lapsen isä. Hänen ensimmäinen liittonsa päättyi eroon, toisen vaimonsa Elena Castillon kanssa hän avioitui 2001. Gilyard kuoli pitkälliseen sairauteen 66-vuotiaana kotonaan Las Vegasissa.

## Lähteet
### Viitteet
Heinrich Bulthaupt

**Heinrich Alfred Bulthaupt** (26. lokakuuta 1849 Bremen − 20. elokuuta 1905 Bremen) oli saksalainen kirjallisuushistorioitsija ja kirjailija. Hänen pääteoksensa on *Dramaturgie des Schauspiels* (4 nidettä, 1882−1901). Bulthaupt vieroksui uudenaikaisimpia virtauksia sen aikaisessa runoudessa ja taiteessa. Bulthaupt on kirjoittanut myös paljon näytelmiä sekä runoja, novelleja ja oopperantekstejä ja teokset *Dramaturgie der Oper* (2 nidettä, 1887) ja *Dramaturgie der Classiker* (1882).

## Lähteet

## Aiheesta muualla
Burchiello

**Burchiello**, oik. **Domenico di Giovanni** (1404−1448) oli italialainen parturi ja runoilija. Hänen runonsa ovat hullunkurista ilveilyrunoutta, joiden satiiri kuitenkin on suureksi osaksi kadottanut kärkensä, kun niiden persoonallisia salaviittauksia ei enää ymmärretä. Burchiello-nimensä hän on saanut siitä, että hän tahallaan yhdisteli varsin erilaisia asioita sattumalta tai osuvan loppusoinnun perusteella (*alla burchia* = 'sattumalta').

## Lähteet

## Aiheesta muualla
Lakaina

**Lakaina** (, ’lakonialainen malja’) on antiikin aikainen keraaminen juomamalja. Se tunnetaan vaasien muotona kreikkalaisesta keramiikasta.

Lakainan alkuperä oli sen nimen mukaisesti Spartassa ja muualla Lakoniassa. Vaasityypin nimi on feminiini sanasta *Lakōn* (), ’lakonialainen’, ja tarkoittaa maljatyypin lisäksi myös lakonialaista naista. Lakaina-tyyppi jäi pois käytöstä 400-luvun eaa. alkupuolella.

Lakaina on muodoltaan korkea, sylinterimäinen juomamalja, jossa on korkea reuna ja kaksi vaakasuuntaista kädensijaa. Alaosa kädensijoineen muistuttaa jossakin määrin kyliksiä. Lakainassa ei kuitenkaan ole varrellista jalkaa.

 
Tiedosto:Lakaina.gif|Lakainan muoto.


## Lähteet

## Aiheesta muualla
Moses Lake (Washington)

**Moses Lake** on kaupunki Grantin piirikunnassa Washingtonin osavaltiossa Yhdysvaltain luoteisosassa.

## Maantiede ja ilmasto

Moses Lake sijaitsee ylänkömaalla Washingtonin keskiosassa noin 240 kilometriä Seattlesta itäkaakkoon. Etäisyys itäisen Washingtonin keskukseen Spokaneen on noin 150 kilometriä.

Moses Lake on piirikuntansa suurin kaupunki ja osa harvaanasuttua Moses Lake–Othellon tilastoaluetta.

Moses Lakessa vallitsee keskileveysasteiden kuiva aroilmasto. Vuoden keskilämpötila on 10,3 °C ja sademäärä 231 millimetriä.

## Historia
Moses Lake on saanut nimensä alkuperäiskansan heimopäälliköltä Mosesilta (n. 1829–1899). Alueella eli intiaaniheimoja satoja vuosia ennen eurooppalaisten siirtolaisten tuloa. Siirtolaiset perustivat hedelmätarhoja, jotka korvattiin vihannesviljelmillä 1930-luvun laman aikaan. Kiistat vesistöjen käyttöoikeuksista hidastivat Moses Laken kehitystä ja suuri lama pysäytti sen tyystin. Erään maahuutokaupan yhteydessä todettiin: "You may buy the land, but you cannot buy the water – we own it" (Maa-alueet voitte ostaa, mutta ette vesivaroja – me omistamme ne). Kaupunki oli saanut nimekseen Neppel vuonna 1891, nimeksi vaihdettiin Moses Lake vuonna 1938. Asukasluku oli tuolloin noin 300.

Kärvistelevän kaupungin kehitykseen haluttiin vauhtia, joten paikalliset liikemiehet alkoivat kehittää alueen liikenneyhteyksiä. Rakennettiin valtatie 10, eli Sunset Highway. Vesivaroja alettiin hyödyntää Moses Laken kehittämiseen ja vaurastumiseen, ja kaupungista kehkeytyi osavaltionsa nopeimmin kehittyvä alue. Moses Lake Army Air Basen perustaminen (joka sittemmin sai nimen Larson Air Force Base), turismi ja runsaat vesivarat tekivät Moses Lakesta paikalliskeskuksen, joka kasvoi monikymmenkertaiseksi 1960-luvulle tultaessa. Uusi kasvupyrähdys runsaasta kymmenestä tuhannesta asukkaasta yli 20&nbsp;000:een koettiin 2000-luvulla.

## Talous ja liikenne
Moses Laken elinkeinoelämä on muuttunut maatalouspainotteisesta valmistavaan teollisuuteen. Kaupungissa on muun muassa Boeingin ja Dellin laitoksia. Moses Lake sijaitsee  Interstate 90- ja State Route 17 -valtaväylien risteyksessä. Lähes 4&nbsp;900 kilometriä pitkä Interstate 90 kulkee mantereen halki Tyynenmeren rannalta Seattlesta Atlantin rannalle Bostoniin.

## Lähteet
Lebes

**Lebes** () on antiikin aikana käytetty keraaminen tai metallinen sekoitusmalja. Se tunnetaan vaasien muotona erityisesti kreikkalaisesta keramiikasta. 

Lebeksiä käytettiin sekoitusmaljoina symposioneissa eli pidoissa. Niitä tiedetään käytetyn myös palkintoina. Lebeksiä valmistettiin klassiselle kaudelle 400-luvulle eaa. saakka. Vaasityypin nimi on alkuperältään esikreikkalainen, toisin sanoen kreikkalaiset olivat saaneet sen jostakin varhaisemmasta kielestä ja kulttuurista.

Lebes on muodoltaan jalaton ja korvaton pyöreäpohjainen sekoitusmalja, jossa on matala kaula. Se sijoitettiin jalustalle eli holmokselle, ja joskus myös kolmijalalle. Usein lebekseen samastetaan dinos. Morsiuskylvyissä käytetty muunnelma lebeksestä on lebes gamikos.

 
Tiedosto:Dinos mit Ständer.gif|Lebeksen/dinoksen muoto ulkoa ja sisältä.
Tiedosto:Etruria, lebes, forse da vulci, 725-700 ac ca.jpg|Etrurialainen lebes, n. 725–700 eaa.
Tiedosto:Terracotta lebes (deep bowl) MET DP118143.jpg|Lebes, n. 450–425 eaa.
Tiedosto:Funerary lebes (4). 4th cent. B.C.jpg|Lebes, 300-luku eaa.


## Lähteet

## Aiheesta muualla
Lekanis

**Lekanis** () on antiikin aikana käytetty keraaminen korurasia. Se tunnetaan vaasien muotona erityisesti kreikkalaisesta keramiikasta. 

Lekanis on matala kannellinen korurasia, jossa on vaakasuuntaiset kädensijat, rengasjalka ja kansi. Toinen lekaniksen kaltainen vaasi on pyksis. Lekanista muistuttaa paljon lekane, joka on kanneton astia. Aina näiden kahden tyypin välille ei kuitenkaan tehdä selvää eroa. Lekanikset on usein koristeltu hääaiheisilla maalauksilla, ja toisaalta ne esiintyvät itse eräänä hääseremonioissa käytettynä astiatyyppinä muissa hääaiheisissa maalauksissa.

 
Tiedosto:Lekanis.gif|Lekaniksen muoto ulkoa ja sisältä.
Tiedosto:Lekanis with lid, miniature MET sf61111.jpg|Lekanis, 500-luku eaa.
Tiedosto:Vase à vernis noir, époque classique.jpg|Lekanis, n. 450–400 eaa.
Tiedosto:Lekanís - MASP 330-320 BC.JPG|Lekanis, n. 330–320 eaa.
Tiedosto:Lekanis MET DP1661.jpg|Lekanis, 300-luku eaa.


## Lähteet

## Aiheesta muualla
Lydion

**Lydion** (, ’lyydialainen’) on antiikin aikainen keraaminen hajustevoideastia. Se tunnetaan vaasien muotona erityisesti kreikkalaisesta keramiikasta.

Lydion on pienikokoinen vaasi, jossa on leveä suu ja keskiosa sekä suhteellisen korkea kartiomainen jalka. Vaasin nimi viittaa Lyydiaan, josta tyyppi oli peräisin. Lydioneita valmistettiin arkaaisella kaudella 500-luvulla eaa. Niitä vietiin eri puolille Välimerta, ja niitä myös jäljiteltiin monissa paikoissa. Tyyppi oli suosittu erityisesti itäisillä kreikkalaisalueilla, kuten Jooniassa. Vaasia käytettiin erityisesti *bakkaris* () -nimisen voiteen säilytykseen. Se tehtiin eri arvioiden mukaan joko taponlehdestä (, *Asarum europaeum*) tai eräästä jäkkärästä (*Gnaphalium sanguineum*).

 
Tiedosto:Lydion.gif|Lydionin muoto ulkoa ja sisältä.
Tiedosto:Terracotta lydion (perfume jar) MET DP109256.jpg|Lydion, 500-luku eaa.
Tiedosto:Lydion, Attic, c. 550 BC, H 5347 - Martin von Wagner Museum - Würzburg, Germany - DSC05427.jpg|Lydion, n. 550 eaa.
Tiedosto:Ionian lydion MAR Palermo NI1779.jpg|Lydion, n. 550–500 eaa.
Tiedosto:Antikensammlung Leipzig 113.JPG|Lydion, n. 550–500 eaa.


## Lähteet

## Aiheesta muualla
Heini Ikonen

**Heini Anna Sofia Ikonen** (s. 22. maaliskuuta 1999 Jyväskylä) on suomalainen keskimatkanjuoksija, joka edustaa Jyväskylän Kenttäurheilijoita. Hänen valmentajansa on vuodesta 2023 lähtien ollut Antti Ikonen. Sitä ennen häntä valmensi Ari Nummela.

Ikonen saavutti sisäratojen SM-kilpailuissa vuonna 2020 hopeaa 800 metrin juoksussa, 2022 ja 2024 kultaa viestissä ja 2023 pronssia 800 metrillä sekä 2025 hopeaa 1&nbsp;500&nbsp;metrillä ja pronssia 800 metrillä. Vuonna 2026 hän sai hopeaa 1&nbsp;500&nbsp;metrillä. Viestijuoksun SM-kilpailuissa hän on saavuttanut 4&nbsp;×&nbsp;400&nbsp;metrin viestissä kultaa 2019, hopeaa 2017 ja 2024 ja pronssia 2022, 4&nbsp;×&nbsp;800&nbsp;metrin viestissä kultaa 2019 ja 2025 sekä hopeaa 2017 ja 2018, 4&nbsp;×&nbsp;1&nbsp;500&nbsp;metrin sekaviestissä kultaa 2025 sekä hopeaa 2020 ja 2021 sekä 4&nbsp;000&nbsp;metrin viestissä kultaa 2024 ja pronssia 2022. Maastojuoksun SM-kilpailuissa hän on saanut joukkuekilpailussa kultaa 2025 ja hopeaa 2023. Kalevan kisoissa hän on parhaimmillaan sijoittunut 800 metrillä neljänneksi 2019.

Ikosen ennätys 800 metrillä on Kuortaneella 17. kesäkuuta 2023 juostu 2.05,37 ja 1&nbsp;500&nbsp;metrillä 4.21,87 (Espoo, 1. elokuuta 2025).

## Lähteet
Edward Dundas Butler

**Edward Dundas Butler** (15. lokakuuta 1842 Lontoo, Britannia − 1919) oli englantilainen oppinut, British Museumin kirjastonassistentti. Tuntien perusteellisesti suomalaisen, samoinkuin myös unkarilaisen, kirjallisuuden hän on tehnyt sitä tunnetuksi kotimaassaankin kirjoittamalla englantilaisiin aikakauskirjoihin ilmoituksia ja katsauksia kirjallisuuteemme, vieläpä kääntämällä englannin kielelle B. F. Godenhjelmin *Oppikirjan suomalaisen kirjallisuuden historiassa* (*Handbook of the history of Finnish Literature* 1896) ja Valfrid Vaseniuksen *Piirteitä Suomen kirjapainon historiasta* (*Outlines of the history of printing in Finland* 1898).

Butler oli British Museumin painettujen kirjojen osaston assistentti. Hän oli Unkarin tiedeakatemian jäsen ja kirjoittanut Encyclopaedia Britannicaan Unkarin kirjallisuutta käsitteleviä artikkeleita. Hän oli henkilökohtaisesti kiinnostunut romanian-, suomen- ja kreikankielisestä kirjallisuudesta, mutta ajan oloon hänen tärkeimmäksi alakseen tuli unkarinkielinen kirjallisuus, jonka kulttuurivälittäjänä hän British Museumissa toimi perittyään tehtävän edeltäjältään Thomas Wattsilta.

## Julkaisut
* *Hungarian Poems and Fables for English Readers*. Selected and Translated. London: Trübner and Co 1877. 
* *John Arany: The Legend of the Wondruous Hunt*. With a Few Miscellaneous Pieces and Folk-Songs. London: Trübner and Co 1881.

## Lähteet

## Aiheesta muualla
* John Arany, The Legend of the Wondrous Hunt. transl. Edward Dundas Butler
Jacob Middleton

**Jacob Middleton** (s. 2. tammikuuta 1996 Alberta) on kanadalainen jääkiekkoilija. Puolustajana pelaava Middleton edustaa NHL-joukkue Minnesota Wildia.

Middleton aloitti NHL-uransa San Jose Sharksissa, mistä hänet kaupattiin kesken kauden 2021–2022 Minnesota Wildiin vaihdossa Kaapo Kähköseen ja viidennen kierroksen varausvuoroon. Middleton on pelannut Sharksissa ja Wildissa 159 NHL:n runkosarja- ja 12 pudotuspeliottelua. Kausien 2016-2021 aikana Middleton on pelannut 228 AHL-runkosarjaottelua, joissa hän on tehnyt 16 maalia ja 53 syöttöä eli 69 tehopistettä.  AHL-pudotuspeleissä hän on pelannut 27 ottelua, joissa on tehnyt seitsemän syöttöä.

## Lähteet
* https://www.hockeydb.com/ihdb/stats/pdisplay.php?pid=160296
* https://www.nhl.com/player/jacob-middleton-8478136
* https://www.theahl.com/stats/player/6310/61/jacob-middleton

### Viitteet
Houston Aeros (WHA)

**Houston Aeros** oli yhdysvaltalainen ammattilaistason jääkiekkojoukkue, joka pelasi entisessä World Hockey Association (WHA) -liigassa. Joukkue perustettiin vuonna 1972 ja sen kotikaupunki oli Houston Texasin osavaltiossa.

Alun perin joukkue perustettiin Ohion Daytoniin. Joukkue kuitenkin muutti Houstoniin ennen kuin se ehti pelata yhtään ottelua. Aerosista tuli yksi WHA:n menestyneimmistä joukkueista ja se voitti Avco Cup -mestaruuden vuosina kausilla 1973–1974 ja 1974–1975. Se voitti myös läntisen divisioonan mestaruuden neljä kertaa peräkkäin vuosina 1974–1977. Houston Aeros lopetti toimintansa vuonna 1978, kun WHA yhdistyi NHL:n kanssa.

Kuuluisia Houston Aerosin pelaajia olivat muun muassa Gordie Howe ja hänen poikansa Mark ja Marty.

## Lähteet
Marty Howe

**Marty Gordon Howe** on kanadalainen uransa päättänyt jääkiekkopuolustaja. Howe pelasi uransa aikana Houston Aerosissa, Hartford Whalersissa ja Boston Bruinsissa. Vuonna 1973 hän liittyi Aerosiin pelaamaan isänsä Gordien ja veljensä Markin kanssa. Vaikka Marty Howe syntyikin Detroitissa Yhdysvalloissa, hän edusti kansainvälisesti Kanadaa ja hän oli mukana vuoden 1974 Summit Seriesissä Kanadan riveissä.